Азаматтық қорғаныс сигналдары және олар бойынша әрекет ету тәртібі

«БАРШАНЫҢ НАЗАРЫНА!» сигналы

Қалай беріледі: Сиреналар ұлыған дыбыс шығарады, кәсіпорындар мен көліктерде үзілісті гудоктар беріледі (ұзақтығы шамамен 3 минут).
Әрекет ету тәртібі: теледидарды (жалпыға қолжетімді телеарналарды) немесе радиоқабылдағышты дереу қосып, жергілікті атқарушы органдардың немесе төтенше жағдайлар жөніндегі аумақтық бөлімшенің (азаматтық қорғаныс штабының) ресми хабарламасын тыңдау және берілген нұсқауларды орындау.

«ӘУЕ ДАБЫЛЫ» сигналы

Қалай беріледі: радио мен теледидар арқылы хабарланады, сондай-ақ сиреналар арқылы «НАЗАР АУДАРЫҢЫЗДАР! ӘУЕ ДАБЫЛЫ!» деген мәтінмен қайталанады
Мағынасы: қарсыластың әуеден шабуыл жасау қаупі тікелей төнді.
Әрекет ету тәртібі: жарықты, газды және суды өшіріп, терезелерді жабу қажет. Өзіңізбен бірге дабыл сөмкесін (құжаттар, ақша, 2 күнге жететін азық-түлік пен ауызсу қоры, жеке қорғаныс құралдары, дәрі-дәрмектер) алып, ең жақын қорғаныс ғимаратына (панаханаға немесе жертөлеге) жасырыну керек.
Егер сигнал көшеде жүргенде берілсе: ең жақын жерасты өткеліне немесе жертөлеге жасырыну керек. Ондай мүмкіндік болмаса, жер бедерінің ойыс жеріне жатып, қорғану қажет.

«ӘУЕ ДАБЫЛЫ ТОҚТАТЫЛДЫ» сигналы

Қалай беріледі: «ӘУЕ ДАБЫЛЫ ТОҚТАТЫЛДЫ!» деген хабар радио мен теледидар арқылы беріледі, дыбыстық сиреналар арқылы қайталанбайды.
Мағынасы: әуеден шабуыл жасау қаупі сейілді.
Әрекет ету тәртібі: панаханадан шығуға және ЖАО нұсқауларын орындауға рұқсат етіледі.




